அழுக்கு சாமியார்

அழுக்குச் சாமியார் என்பவர் தமிழ்நாட்டின் பொள்ளாச்சி பகுதிக்கு அருகே இருக்கும் வேட்டைக்காரன்புதூரில் வாழ்ந்த ஒரு சித்தராவார்.பரிகாரத் தலங்களும் அவற்றின் சூட்சுமங்களும் - ஏ. எம். ராஜகோபாலன் குமுதம் 16-03-2015 பக்கம் 84 இவருடைய ஜீவ சமாதியை இவருடைய பக்தர்கள் இப்போது கோவிலாக்கி  வழிபடுகின்றனர். இவர் கார்த்திகை மாதம் மிருகசீரிசம் நட்சத்திரத்தில் பிறந்ததாகக் கூறப்படுகிறது. இவருடைய பிறப்பு, இயற்பெயர், ஊர் ஆகியவைப் பற்றிப் பக்தர்களுக்குத் தெரியவில்லை.

பெயர்க்காரணம்
இவர் எப்போது குளிக்கிறார் என்பதை அறியாத மக்கள், இவரை அழுக்குச் சாமியார் என்று அழைக்க அதுவே இவருடைய பெயராக நிலைத்துவிட்டது.

ஜீவ சமாதி
இவர் 1918-ஆம் ஆண்டு கார்த்திகை மாதம் மிருகசீரிசம் நட்சத்திரத்தில் வேட்டைக்காரன்புதூரிலேயே ஓரிடத்தினைத் தேர்ந்தெடுத்து ஜீவ சமாதியானார். அவருடைய ஜீவ சமாதி தற்போது அழுக்குச் சாமியார் கோவில் என்ற பெயரில் அமைந்துள்ளது.

குரு பூசை

அழுக்குச் சாமியார் ஜீவ சாமாதி அடைந்த நாளான  கார்த்திகை மாதம் மிருகசீரிசம் நட்சத்திர தினத்தன்று அவருக்குக் குரு பூசை பக்தர்களால் சிறப்பாகக் கொண்டாடப்படுகிறது. இக்குரு பூசையில் பாண்டிச்சேரியின் முதல்வர் ந. ரங்கசாமி கலந்து கொண்டுள்ளார். இந்நாளில் அழுக்குச் சாமியாருக்குப் பிடித்த கம்பஞ் கஞ்சியைப் பக்தர்களுக்குப் பிரசாதமாகத் தருகிறார்கள்.பரிகாரத் தலங்களும் அவற்றின் சூட்சுமங்களும் - ஏ. எம். ராஜகோபாலன் குமுதம் 16-03-2015 பக்கம் 87

இவற்றையும் காண்க

ஆதாரங்கள்
 http://www.dinamalar.com/news_detail.asp?id=132705

வெளி இணைப்புகள்
http://tamil.oneindia.com/news/2008/02/18/tn-puducherry-cm-rangasamis-secret-visit.html

பகுப்பு:சித்தர்கள்